D  E 

FINIBTTS  INTER  CIVITATEHI 
ATQI7E  ECCIiESIAni  CAX7TE 
REGX7IVDIS. 


COMMENTATIO  JURIS  PUBLICI 

VIRO  PERILLUSTRI, 
JURIUM  CONSULTISSIMOj  GRAVISSIMO 

CHRISTIANO  JACOBO 
EISENSTUCK, 

SUPREMI    COLLEGII,    QUOD    IN    SAXOJVIA    RE6IA  JURlSDICTIO^l 
PRABFUIT  ,    PRAESIDI   MERITISSmO  ,    COBiSILIIS   DB  RBPUBLICA 
SUMMIS  ADSCITO)  ORDINIS  SAX.  CIV.  VIRTUT. 
CENTURIONI, 

SUMMOS  IN  UTROQUE  JURE  HONORES, 

9UOS  ANTE  HOS  QUIN^UAGINTA  ANNOS  CONSECUTUS  EST, 
PIE  GRATULATUR 

D.  FRIDERICUS  HAENEL, 

POTBNTISS.    REGI    SAX.    A    CONSIL.  BGCLBS.  INTIMIS. 


DRESDAE  MDCCCXXXV. 

PROSTAT  IN  HBRARIA  CH.  F.  GRIMMERIANA. 


EISENSTUCKIO, 

TIRO  PERILLUSTRI^  SALUTEM 

AUCTOR. 


Tu,  Vir  Perillustrisj  ante  haec  decem 
liistra  summos  in  jurisprudentia  honores 
adeptusj  hodie  iisdem  fere  et  animi  et 
corporis  viribus  poUes^  quibus  illo  tem- 
pore  fruebaris^  cum  Tini  et  istam  lau- 
ream  parares  et  yiam  ad  longe  altiora 
aperires.  Quod  quo  rarius  mortaUbus  con- 
tingere  solet,  eo  minus  has  longi  spatii 
metas  Te  sine  manifesto  pietatis  atque 
amoris  in  Te  mei  documento  praeterire 
volui. 

Quum  primum  in  lyceo  Annabergensi^ 

deinde  in  academia  Lipsiensi  et  in  Geor- 

gia  Augusta^  quae  tum  Piitteri,  G.  L. 

Bohmerij  Spittleri^  Kastneri,  Lichten- 

bergii  aliorumque  incljtis  nominibus  splen- 

debatj  literis  operam  dedisses,  ibique  in-- 

ter  alia  etiam  quae  ad  juris  publici  et  gen- 

tium  disciplinain  pertinent  studia  sedulo  et 
felicissimo  successu  tractasses,  Dresdam 
Te  contulistij  ut  causis  orandis^  quae 
erat  in  Te  eruditionis  copia  et  in  rebus 
gerendis  dexteritas^  civibus  prodesses.  In- 
ter  haec  die  ii.  Junii  mbcclxxxv  scri- 
pta  atque  publice  defensa  dissertatione : 
de  modo  superioritatis  territoria- 
lis  jura  contra  eos^  qui  se  illi  sub- 
jectos  esse  negant^  legitime  perse- 
quendi,   in   academia   Lipsiensi  juris 
utriusque  doctor  creatus^  inde  Dresdam 
reversus^  paucis  annis  interjectis  innume- 
rum  eorum^  qui  tum  Serenissimo  Electori 
Saxojiiae  a  consiliis  provocationum  erant, 
allectus,  mox  in  Summum  Regiminis  col- 
legium  evocatus^  hujus  saeculi  initio  lo- 
cum  Referendarii^  quem  vocant^  intimi  in 
sacro  Principis  consistorio  ita  occupasti^ 
utj  si  quando  maluisses^,  reditum  in  Regi- 
minis  coUegium  cum  pristina  conditione 
T I B I  reservares.  Qua  reservatione  inse- 
quente  tempore  usus  paullatim  in  coUegio 
illo,  quod  tum  tribus  constabat  partibus^ 
ad  munus  directoris  alterius  ejus  partis 


ascendistij  ilenique  anno  mdcccxxxi^  an- 
tiquato  illo  et  novis  coUegiis^  quorum 
aiteri  jurisj  alteri  reliquae  administratio- 
nis  publicae  provincia  committebatur,  in 
locum  ejus  suffectis,  Tu,  quum  juris  pe- 
ritia  excelleres^  collegio,  quod  jurisdictio- 
ni  praeerat^  jussu  Potentissimi  Regis  at- 
que  SerenissimiPrincipis  RegniSocii^  qui 
Te  et  supremis  de  republica  consiliis  ad- 
hibueruntj  et  ordinis  virtutis  civicae  in- 
signibus  secundae  classis  decoraverunt^ 
praefectus  es:  et  in  hoc  culmine  perman- 
sisti,  usque  dum  novissime^  omni  judicio- 
rum  superiorum  ordine  in  Saxonia  nostra 
inverso  et  in  totum  reformato,  Tuo  quo- 
que  tribunali  aeternum  justitium  indice- 
retnr. 

Quibus  omnibus  Tu  quidem  non  ita 
doctorem  juris  Te  praebuistij  ut  adole- 
scentes  juris  studiosos  e  cathedra  doce- 
res:  quippe  qui  alias  vitae  rationes  sequu- 
tus,  illam  viam  ingressus  non  eras.  Sed, 
quod  longe  majus  est^  exempli  Tui  summa 
gravitate,  rectissimo^  quo  justitiam  tue- 
barisj  legum  usu,  virtutis  candore  et  inte- 


gerrima  morum  sanctitate,  egregius  artis 
aequi  bonique  sacerdos,  semina  justitiae 
sparsistij  quae  omnibus  juris  cultoribus, 
tam  docentibus  quam  discentibus  fructuo- 
sa,  alteri  quoque  saeculo  profutura  sint. 
Tu,  Vir  SummCj  mira  ingenii  sagacitate, 
mira  legum  et  latarum  scientia^  qua  vix 
uUum  TiBi  parem  habebis^  et  feiendarum 
prudentia^  eum  Te  praestitisti^  ut  veram 
illam^  non  simulatam  philosophiam^  qua 
magnus  ille  Domitius  Ulpianus  tam  apud 
suos  quam  apud  posteros  inclaruit^  non 
modo  affectaverisj  sed  prorsus  Tuam  fe- 
ceris.  Quid  autem  dicam  de  amore  patriae 
atque  fide?  quoium  ille  in  Te  tantus  est, 
ut  nec  priscae  Romanae  viitutis  splendi- 
dissimis  exemplis  superetur^  hanc  autem 
tam  sancte  colis^  ut  Tuam  ipsius  salu- 
tem  pro  ea  devovere  nuUo  non  tempore  pa- 
ratus  fueris.  Quid  enim?  Quum  jam  puer 
XI  annorum  L.  Annaei  Senecae  opera  le- 
gisseSj  Stoicorum  praecepta  ita  animo 
Tuo  impressisti^  nt^  humanae  sortis  in- 
constantiam  mature  contemnens^  severita- 
tem  humanitate,  judicii  acumen  atque  ri- 

gorem  benivolentia  temperare^  et  officio 
omnia  posthabere  didiceris. 

Sed  taceam,  ut  modestiae  Tuae^  me- 
ritorum  TuoRUM  unice  aemulae^  parcam. 
IUud  enim  non  rereorj  ne  ego,  qui  arctiori 
sanguinis  vinculo  Tibi  junctus  sum,  si 
plura  de  egregiisTuis  virtutibus  addide- 
rim,  immodestior  videar^  quasi  gloriae 
TuAE  aliquam  partem  in  meam  laudem  re- 
dundaturam  esse  sperem.  Nam  qui  me  no- 
rint,  facile  scient,  me  non  vanae  laudis 
sed  veritatis  studio  mOveri^  et  quae  dudum 
in  pectore  habuerim^  jam  publice  de  Te 
profitendi  opportunitatemj  diu  desidera- 
tam,  solatio  et  voluptati  habere. 

A  teneris  inde  tanto  me  amore  ample- 
xus  es^  ut  hoc  amore  dignum  fieri  Tibi- 
que  non  dissimilem  aliquando  futurum  esse, 
maxima  mihi  laus  videretur.  Et  quum  ma- 
ter  mea^  soror  Tua  carissima,  quae  du- 
dum  pie  defuncta  in  aeterna  luce  requi-^ 
escit^  semper  in  deliciis  Te  habuerit^  nihil 
unquam  ardentius  mihi  in  animo  fuit,  quam 
maternae  in  Te  pietatis  heredem  fieri* 

Munusculum  autem,  quod  sequentibus 

plagulis  TiBi  offero,  haud  gravate  acci- 
pias  velinij  et^  quum  per  se  sit  exiguum, 
non  suo^  sed  pii  erga  Te  animi^  quamTini 
testificari  volui^  pretio  aestimes. 

Neque  mireris^  quod  ego  adTE  verba 
facturus  argumentum  juris  publici  eccle- 
siastici,  idque  notissimum  et  vexatissimum; 
de  finibus  inter  civitatem  et  ecclesiam  caute 
regundis^  elegerim.  Tu  enim  non  modo  ab 
ecclesia  et  ecclesiasticis  studiis  minime 
alienus^  sed  in  omni  jure^  tam  divino  quam 
humano^  publico  et  privato,  domestico  et 
peregrinOj  tantus  es,  ut  in  universo  hoc 
genere  nil  sit,  quod  Te  non  judicem  gna- 
rum,  expertum  et  paratissimum  reperiat. 
Illam  autem  controversiae  propositae  par- 
tem,  qua^  a  definitione  systematum^  quae 
collegiale^  episcopale  et  territoriale  vo- 
cant^  exorsa^  saepe  de  verbis  magis  quam 
de  rebus  disceptatur^  consilio  intactam  re- 
liqui^  cum  et  longiorem  tractatum  deside- 
ret,  et  nuperrime  Scheidlerus,  professsor 
juris  Jenensisj  (in  Politii  annalibus  histo- 
riae  atque  politices^  superioris  anni  mense 
Decembrij  et  hujus  anni  mense  Majo)  hu- 

jus  rei  mihi  otium  fecerit.  Antiquius  lia- 
buij  iis,  qui  ecclesiae  atque  civitatis  abso- 
lutam  unitatem  defendunt^  quorum  inter 
alios  Henr.  Stephani  agmen  et  coepit  (scri- 
pto :  die  absolute  Einheit  der  Kirche  und  des 
Staats.  Wilrzb.  1802.)  et  clausit  (cfr.  infra 
§.  6.  not.  2T.)j  paucula  ex  penu  mea  op- 
ponere^  de  quibus^  ut  subito  et  inter  con- 
tinuos  muneris  publici  labores  breviter 
conscriptisj  indulgentius  quaeso  judicium 
feras.  Postremo  hoc  monere  liceat,  me 
illa  scribentem  minime  eorum^  quae  in  hac 
nostra  repubKca  aguntur  et  fient,  interpre- 
tem  vel  praeconem  agere,  neque  pro  mu- 
neris  publici,  quo  fungor,  ratione  dicere  vo- 
luisse^  sed  meo  tantum  judicio  usum^  quam 
ipse  mihi  de  re  proposita  sententiam  in 
mente  conformaverim,  in  medium  protu- 
lisse;  quanquam  nihil  inest,  quod  juri  pu- 
blicOj  quo  in  Saxonia  utimur^  repugnet. 

Sic  vale^  mi  Avuncule !  Velit  Deus  opti- 
mus  maximus  prosperrimam  valetudinem 
et  juvenile  robur^  quo  viges,  inmultos  an- 
nos  ilUbatum  Tibi  conservarej  ut,  post- 
quam  vitam  omnis  laudis  plenam  solis  rei- 

publicae  utilitatibus  impenderis^  jam  ali- 
quando  Tibi  Tivere,  et  Kteris^  quae  Te 
semper  cultorem  habuerunt  elegantissi- 
mum^  lionestissimo  otio  vacare  possis!  — 
Vale  meque  amare  perge!  D.  Dresdae  d. 
II.  Junii  MDCCCxxxY. 


DE  FINIBUS  INTER  CIVITATEM 
ATQUE  ECCLESIAM  CAUTE 
REGUNDIS. 


§.  1. 

De  notione  ecclesiae  theologica. 

jNotio  ecclesiae  vario  modo  constitui  potest,  vel 
secundum  doctrinam  theologorum,  vel  secundum  nor- 
mam  juris :  haec  autem  vel  ex  jure ,  quod  vocant, 
positivo,  vel  ex  jure  naturali,  quod  ex  mera  ra- 
tione  fluit  et  omnihus  gentibus  est  commune,  de- 
scendit. 

De  eo ,  quod  theologi  de  ecclesia  sentiant, 
pauca  tantum  monere  lubet,  ne  alienam  provinciam 
invasisse  videamur.  Nec,  si  id  ageremus,  ad  rem 
nostram  multum  proficeremus,  propterea  quod  ex 
scriptura  sacra  notionem  ecclesiae  illi  repetunt,  quam 
diversimode  interpretantur ,  ut  de  ipso  rei  capite 
parum  inter  ipsos  constet.  Dum  enim  Catholici 
statuunt,  Christum  ipsum  per  Petrum  apostolum 
in  urbe  Roma  ecclesiam  condidisse  unam,  universa- 
lem,  eamque  faciunt  societatem  inaequalem,  cujus 
imperium  singulari  ordini  clericorum,  obtemperandi 

officium  autem  reliquo  omni  populo  (rdi  Xam)  tri- 
buunt,  Evangelici  contra,  praeeunte  confessione  Au- 
gustana  art  VII.,  unam  quidem  et  perpetuo  man- 
suram  sanctam  ecclesiam  admittunt,  sed  illis  de 
Petro  ecclesiae  conditore  narratis  fidem  denegan- 
tes,  non  eos,  quos  Curia  Romana  voluerit,  sed 
potius,  qui  purissimam  et  sancto  Evangelio  accom- 
modatissimam  de  Deo  rebusque  divinis  cognitionem 
habuerint,  vera  esse  ecclesiae  membra  arbitrantur, 
et  paulo  verecundius  atque  aequius  melius,  opinor, 
quam  iili,  ecclesiae  societatem  faciunt  aequalem, 
in  qua  non  imperii  potestatem,  sed  solam  evangelii 
docendi  atque  sacramentorum  administrandorum  pro- 
vinciam  ordini  suo  asserunt.  Utrum  dominus  Jesus 
,  Christus  ipse  ecclesiam  condiderit  visibilem,  nec  ne, 
quaeri  quidem  atque  ingeniose  tractari  potest  ^). 
Sed  vereor  ut  etiam  haec  disquisitio  ad  veram  ec- 
clesiae  indolem,  qualis  nostris  temporibus  in  nostris 
civitatibus  esse  debeat,  cognoscendam  quicquam  mo- 
menti  sit  factura,  quum  sit  earum  numero,  quae 
quo  subtilius  tractantur,  eo  implicatiores  fiunt.  Equi- 
dem  quanquam  hanc  rem  haud  plane  intactam  re- 
liqui,  sed  loca  sacrae  scripturae  in  fidem  rei  allata 
sedulo  inspexi,  tamen,  donec  meliora  a  doctioribus 
edocear  (nam  forte  simplicitas  mea  et  doctrinae 
sublimioris  ignorantia  mihi  praestringit  oculos),  non 


1)  Quod  nuper  factum  est  a  H.  F.  Jacobson  (kirchenrecht- 
liche  Vermche  zu  Begriindung  eines  Systems  des  Kirchen- 
rechts  Bd.  11.  no.  VI.  p.  131  ff.)  qui  et  de  origihe  Teu- 
tonicae  vocis  Kirche  doctissime  et  copiosissine  scripsit  (ibid. 
Bd.  L  no.  IL  p.  -58 


aliud  quklquam  extricare  potui,  quam:  dominum 
salvatorem  voluisse  quidem  propagari  evangelium 
suum  per  omnam  terrarum  orbem,  et  servari  in 
omne  aevum,  constituisse  etiam  legatos,  qui  hoc 
negotium  arduum  et  discriminis  plenum  perficerent, 
et  praecepisse,  ut  qui  ipsi  fidem  essent  habituri, 
communiter  Deum  colerent,  quoque  tutius  et  rectius 
id  fieri  posset,  mutuum  inter  se  auxilium  sibi  prae- 
starent  ^).  Sed  quam  formam  illa  communio  fide- 
jium ,  posteaquam  omnes  fere  gentes  ad  sacra 
Christiana  transiissent,  deberet  induere,  quae  jura 
a  summis  imperantibus  ipsi  essent  tribuenda,  quae- 
que  necessitas  juberet  cives  alicujus  reipublicae, 
quum  omnes  facti  essent  Christiani,  rationes  eccle- 
siae  a  rationibus  civitatis  separatas  habere,  de  eo 
nihil  cautum  invenio,  neque  etiam  impetrare  a  me 
possum,  ut  existimem,  Christum  pro  summa  sua 
sapientia,  qua  divinitus  erat  imbutus,  tale  quid  ca~ 
vere  voluisse. 

§.2. 

De  notione  ecclesiae  ad  normam  juris. 

'  1)  prohisio  historica, 

Haud  omnino  facile  est,  ecclesiam  ad  normam 
juris  definire,  quoniam  ideae  theologicae  semper  se 
insinuant,  et  quasi  nimbum  objiciunt,  ut  veritas  rei 
vel  ab  altius  indagare  volentibus  vix  cerni  queat. 
Quod  tum  maxime  verum  est,  quoties  agitur  non 
de  domo,  qua  conventus  Dei  colendi  causa  haben- 


2)  Matth.  XVI.  18.  XVIII.  20.  XXVIII.  19.    Ev.  Johan. 
XTII.  34.  sq.    Act.  Apost.  XIX.  39  sq. 

tur  (templo)  ejusque  juribus,  sed  de  ecclesia  latius 
accepta,  quatenus  omnes  ejusdem  religionis  cultores 
vel  intra  vel  ex|ra  fines  alicujus  reipublicae  com- 
morantes  complectitur.  Imo  fuere,  qui  omnem 
omnino  ecclesiae  notionem  e  limitibus  jurisscientiae 
extorrem  facerent,  eamque  nonnisi  ex  mente  theo- 
logorum  construi  posse  putarent  ^).  Hoc  quidem 
fatendum  est,  in  actis  juris  publici  et  pactis  gen- 
tium  inter  se  saepissime  haud  alio  sensu  ecclesiae 
mentionem  fieri,  quam  ut  locus  templi  alicujus  cum 
ipsius  ministris  atque  annexis  designetur,  contra 
autem  quoties  de  coitione  hominum  communem  ali- 
quam  fidei  formulam  atque  sacrorum  institutionem 
sequentium  agatur,  aliis  verbis  id  exprimi.  Sic  v. 
gr.  in  tractatu  Passaviensi  die  2.  Aug.  1552,  in 
pace  religiosa  die  25.  Sept.  1555,  et  in  instru- 
mento  pacis  Osnabrugensis  anno  1648  facto  (art  V.) 
saepius  de  hac  vel  illa  parte  (Religionstheil)  ^  de 
utriusque  partis  r eligio ne(Religion)  vel  sacris (^itir- 
chengebrauche)^  de  hujus  vel  illius  religionis  consor- 
tibus  (Religionsverwandte)^  nusquam  autem  de  ec- 
clesia  Romano  -  Catholica  vel  Evangelica  legitur; 
quanquam  vix  aliter  fieri  poterat,  ubi  inter  Catholicos 
et  Protestantes  res  agebatur,  quorum  illi  aliam  ec- 
clesiam,  quam  suam,  secundum  mentem  Pontificio- 
rum  non  agnoscebant.  lisdem  fere  verbis  in  re- 
cessu,  quo  de  conditionibus  tradendae  Lusatiae  con- 
ventum  est  d.  30.  Maji  1635  art.  Erstlich  dass  Ihre 
ChurfurstL  Durchlaucht  etc.  usi  sunt  paciscentes;  et 


3)  Droste  Hulshoff  Gnmdsdtze  des  gemeinen  Kirchmrechts 
§.  2-4. 

pariter  in  mandato  Regis  Saxoniae  de  exercitio  cul- 
tus  Romano  -  Catholici  in  his  terris  dato  d.  16.  Febr. 
1807,  et  quae  illud  consecutae  sunt  legibus,  ad 
utriusque  religionis  consortes  significandos  non  eccle- 
siae  vocabulum  sed  alia  (veluti:  Confesslon^  Gottes- 
dienst^  Unterthanen  heider  Religionen^  tJonfessions- 
verwandte)  adhibita  sunt.  Idem  in  conventione  die 
28.  Aug.  1819  inter  regem  Saxonicum  atque  Bo- 
russicum  inita  art.  II.  comm.  8.  factum  est. 

Ulterius  haec  persequentem  me,  quum  ad  pa- 
ctiones  a  Romano  pontifice  cum  regibus  principi- 
busque  populorum  Christianorum  concordi  placito 
iniri  sohtas  me  convertam,  haud  quidem  fugit,  in 
hisce  pactionibus  de  ecclesia  sensu  magis  generali 
saepissime  sermonem  fieri  ^),  Sed  ea  res  parum 
me  movet,  si  quidem  in  ejusmodi  pactionibus  sty- 
lus  curiae  Romanae  magis,  quam  ea  ipsa  dicendi 
ratio,  quae  summis  juris  publici  universalis  princi- 
piis  constanter  respondet,  adhibetur,  neque  verba 
nimis  premuntur ,  dummodo  res  ipsa  servetur. 

Longe  autem  aliter  res  se  habet,  ubi  in  actis^ 
recentiorum  temporum,  quibus  jura  summorum  im- 
perantium  atque  populorum  inter  se  constituta  atque 
ordinata  sunt,  etiam  jura  ecclesiarum  ita  in  censum 


4)  Veluti  his  verbis:  les  affaire  de  Teglise,  les  maux  qui  af- 
fligent  Teglise,  cupientes  ecclesiae  negotia  componere, 
secundum  doctrinam  ecclesiae,  ecclesia  atque  ipse  sta- 
tus  etc.  Et  ita  ex.  gr.  in  pactis  a  sede  Romana  cum  impe 
ratore  Francorum  anno  1811,  cum  rege  Francogalliae  d.  11. 
Jun.  1817,  cum  rege  Bavariae  d.  24.  Oct.  1817,  et  cum 
rege  Holiandiae  d.  18.  Jun.  1827.  conventis  legitur. 

vocantiir,  ut  iis  societatum  religiosarum  longe 
lateque  patentium  ( Kirchengesellschaften^  Lan- 
deshirchen)  natura  tribuatur.  Hoc  enim  notionem 
ecclesiae  ampliorem,  etiam  juris  significatu,  perhibet. 
Idque  factum  est  in  omni  fere  Germania,  v.  gr.  in 
Bavaria  ^),  magno  ducatu  Badensi  ^),  regno  Wurtem- 
bergico  ^)  electoratu  Hassiae  ^),  ducatu  Saxonico 
Altenburgensi^),  regno  Hannoviae  ^^),  et  magno 
ducatu  Hassiae  ^  ^).  Imo  verba  Legis  Fundamen- 
talis  Regni  Saxonici  de  anno  1831  §.  57.,  (quae 
ita  se  habent:  Der  Kdnig  uht  die  Staatsgewalt  iiber 
die  Kirchen  [jus  circa  sacraj,  die  Aufsicht  und 
das  Schutzrecht  iiher  dieselhen  nach  den  diessfall- 
sigen  gesetzlichen  Bestimmungen  aus^  und  es  sind 
daher  namentlich  auch  die  geistlichen  Behdrden 
aller  Confessionen  der  Oheraufsicht  des  Ministe^ 
riums  des  Cultus  untergeordnet.  Die  Anordnungen 
in  Betreff  der  innern  hirchlichen  Angelegenheiten 

5)  Edictum  regis  Bavariae  d.  d.  26.  Maji  1818  (uher  die 
misseren  Rechtsverhdltnisse  des  Kbnigreichs  Bayern  in  Be- 
ziehung  auf  Religion  und  kirchliche  GeseUschaften). 

6)  Edict.  magni  ducis  Badens.  d.  d.  22.  Aug.  1818.  §.  19. 

7)  Lex  fundamentalis  regni  Wiirtemberg.  d.  d.  25.  Sept.  1819. 
§.  71.  75.  78  sqq. 

8)  Lex  fundamentalis  elect.  Hassiae  d.  d.  5.  Jan.  1831. 
§.  132  —  135. 

9)  Lex  fundament.  ducatus  Sax.  Altenburg.  d.  d.  29.  Apr. 
1831.  §.  128  sq. 

10)  Lex  fundament.  regni  Hannoviae  d.  d.  26.  Sept.  1833. 
§.  57  sqq. 

11)  Edict.  magni  ducis  Hassiae  d.  d.  6.  Jun.  1832.  (die  Or 
ganisaiion  der  Behbrden  fiir  die  evangel.  Kirchenangelegen- 
heiten  hetr.)  art.  1.  2. 

bleihen  der  besondern  Kirchenverf assung 
einer  jeden  Confessityn  iiberlassen)  certissime  non 
solum  de  singulis  templis  et  paroeciis,  sed  potius  de 
ecclesiis  majoris  ambitus,  inter  se  diversis,  quarum 
suis  quaeque  statutis  regitur,  intelli^enda  sunt.  Quare 
si  qui  sunt,  qui  ecclesiam  compositam,  ultra  fines  pa- 
roeciae  se  extendentem  (cf.  §.  seq.),  subjectum  juris 
esse  negent  ^^),  non  modo  a  jure  canonico,  verum 
etiam  a  sapientissimis  hujus  aetatis  legumlatoribus 
longe  abhorrent. 

§.  3. 

2)  notio  ecclesiae  ipsa. 

Quibus  praemissis,  sive  historiam  spectes,  sive 
ipsam  rei  naturam  intuearis ,  haud  procul  a  vero  aber- 
raveris,  si  ecclesiam  in  universum  dixeris  esse  con- 
sociationem  hominum  eandem  fidem  Chri- 
stianam  profit entium,  de  cultu  Dei  externo  * 
secundum  communem  normam  instituendo. 
Haec  definitio  omnibus  ecclesiis  Christianis  convenit, 
et  conveniret  etiam  secundum  mentem  exterorum,  si 
V.  c.  veterum  jurisconsultorum  aut  philosophorum,  qui 
ante  Christum  vixerunt,  aliquis  e  mortuis  rediret,  ut 
de  statu  religioso  nostratium  sententiani  ferret.  Non 
dicimus  ecclesiam  societatem,  quoniam  societas  apud 


12)  cf.  Gunther:  In  wie  weit  ist  die  Kirche  ein  Rechtssuh- 
ject?  in  Politz  Jahrb.  d.  Gesch.  u.  Staatshunst  Sept.  1833, 
et  quae  contra  eum  disputata  sunt  sub  titulo:  Ist  die  Kirche 
ein  Rechtssuhject?  in  ephemeridibus :  das  Vaterland,  oder 
Bldtter  fUr  deutsches  Volks-  und  Staatslehen^  heraiisgeg.  von 
Prof.  Biilau  u.  Weiske.  Leipz.  d.  10.  Sept.  1833.  no.  73. 
p.  349—351. 

jurisconsultos  aliquid  proprii  in  se  habet,  quod  utrum 
cadat  in  ecclesiarii  nec  ne,  adhuc  in  dubium  voca- 
tur  ^    j  et  a  nobis  alio  forte  loco  accuratius  disqui- 
retur.     Hoc  loco  vox  illa  vitanda  erat,  ne  forte  in 
gyrum  agi  videremur.     Neque  etiam  dicimus  congre- 
gationem,   quia  haec  multitudinem  in  unum  coa- 
ctam  significat,  quod  non  utique  cadit  in  ecclesiam. 
Ceterum  sine  aliqua  conjunctione  et  communi  vinculo 
ne  cogitari  quidem  potest  ecclesia:  quare  si  quis  ita 
velit  definire,  esse  ecclesiam  multitudinem  hominum, 
qui  eodem  modo  deum  colant,  non  recte  se  haberet 
haec  definitio ,  quoniam  accedere  oportet  conscientiam 
et  voluntatem  consensus  aliorum  et  communionis  fidei. 
Deinde  praeter  cultum  divinum ,  qui  cerni  potest ,  et 
praeter  fidem,  quam  quisque  publice  profitetur,  nil 
amplius  est  requirendum,  neque  flagitandum,  ut  pa- 
riter  omnes  sentiant,  et  eadem  omnia  ex  ima  animi 
sententia  communiter  credant.     Hinc  cuhum  exter- 
num  tantum,  et  professionem  fidei,  non  autem 
cultum  internum,  neque  sensus  de  religione  atque 
cogitationes,  quas  pro  se  quisque  in  animo  suo  fovet, 
ad  notionem  ecclesiae  pertinere  putavi.   Denique  non 
est  dubitandum,  quin  communis  norma  cultus  divini 
in  quaque  ecclesia  sit  necessaria.     IVeque  si  hic  iliic 
pauca  sint  diversa,  protinus  communitas  normae  illius 
neganda.     Sat  est  enim  in  plurimis  iisque  maximis 
consentiri,  neque  omnia  ad  vivum  sunt  resecanda  ^^*). 
Potest  autem  ecclesia  pro  ambitu,  in  quem  se 


13)  GuNTHER  a.  a.  O. 

14)  Confess.  Augustana  art.  VII.    Bretschneider  Allgem. 
Kirchemeitung  v.  1834.  d.  28.  Dec.  no.  206.  S.  1688. 

exserit,  esse  vel  universalis,  quae  omnes  ejus- 
dem  religionis  consortes  per  omnem  terrarmn  orbem 
comprehendit 5  vel  particularis,  quae  intra  ali- 
cujus  terrae,  civitatis  vel  provinciae  fines  se  continet, 
vel  denique  singularis,  quae  ad  certum  aliquem 
locum  religiosum,  quo  cultus  exercendi  causa  conve- 
niunt,  adstricta  est.  Universalis  atque  particularis 
uno  verbo  appellantur  ecclesiae  compositae,  sin- 
gulares  vero  simplices.  Particularis  secundum 
patriae  nostrae  conditioneni  duplicem,  qua  non  mo- 
do  arctiori  sensu  aliquam  partem  Germaniae  in  rei- 
publicae  formam  redactam,  sed  insuper  etiam  uni- 
versam  Germaniam  unitam  significat,  nobis  est  vel 
ecclesia  specialis,  veluti  Saxonica,  vel  Germamca 
communis. 

§•  4- 

Finis  ecclesiae. 

Summus  ecclesiae  finis  non  is  est,  ut  mores 
hominum  emolliantur,  nec  ut  tutius,  melius  beatius- 
que  inter  se  vivant,  neque  ille  finis  est  illud  nu- 
dum:  consonanter,  6v(.i(pcovGig^  6ftoAo;^ov^£Vo3^  vivere, 
sive  secundum  naturam  (Tiata  cpv6Lv)  vivere,  in  quo 
phiiosophi  Stoici  finem  bonorum  quaesierunt,  neque 
etiam  honestas  per  se  suaque  vi  et  dignitate  ex- 
petenda,  quae  M.  Tullio  Ciceroni  summa  sapien- 
tia  visa  est  ^^).  Sed  finis  ecclesiae  est  idem,  qui 
finis  religionis,  id  est,  sanctissimae  Supremi 
Numinis  voluntati  et  benivolentissimo  ip- 
sius  de  immortalium  animarum  salute  con- 


15)  CicERO  de  finib.  bon.  et  mal.    Lib.  III.  §.  5.  6. 

silio  convenienter  \ivere.  Patet  igitur,  eam  pro- 
prium ,  qui  summus  omnium  et  verum  rlXog  rwv  l\ya- 

praedicandus  est,  finem  habere,  neque  adju- 
tricem  duntaxat  et  viam  esse  ad  messem 
alienam  colligendam.  Hinc  etiam  sapientissi- 
mus  ilie  paganorum  Socrates,  teste  Xenophonte  ^^), 
non  id  docuit,  deos  esse  colendos,  ut  homines  me- 
liores  fierent,  sed  potius,  honeste  vivendum,  et 
facienda  deorum  imperata,  quo  rectius  illi  coleren- 
tur,  et  debitae  illis  gratiae  referrentur.  Hic  amor 
Dei  invictus  et  immutabilis,  haec  grata  pietas  erga 
Deum,  haec  voluntas  sincera,  ad  ipsum  omnia  re- 
ferendi ,  quae  est  nobilissimus  atque  purissimus  ani- 
mi  sensus,  qui  in  immortali  hominis  anima  enasci 
potest,  omnibus  praestat,  quae  uUa  ars  politica  vel 
philosophica  excogitare  poterunt. 

Dixi  autem,  ecclesiae  finem  eundem  esse,  qui 
et  religionis,  quoniam  non  nisi  religionis  causa  con- 
ditur  ecclesia,  eaque  aliud  quidquam,  nisi  religio- 
nem  ipsam,  sine  maxima  suaemet  ipsius  cau- 
sae  proditione  velle  non  potest. 

§.5. 

Notio  civitatis, 

Civitas  (res  publica)  est  conjunctio  hominum  in 
aliquo  territorio  sub  communi  imperante  mutuae  se- 
curitatis  atque  justitiae  tuendae  causa  inita.  Alii 
alia  immiscent  huic  definitioni,  veluti  Cicero,  qui 
civitatem  ait  esse  utilitatis  communione  sociatam,  et 
Ev.  Otto,   qui  eam  communis  salutis  causa  con- 


16)  Xenophontis  memorabilia  L.  IV.  c.  3.  §.  15 — 17. 

tractain  perhibet.  Sed  haec,  ut  statim  apparebit, 
noii  pertinent  ad  caput  rei,  neque  ita  sunt  com- 
parata,  ut  sine  iis  indoles  civitatis  non  possit  in- 
telligi. 

§•6. 

Finis  civitatis, 

Si  quis  igitur  quaerat ,  quem  in  finem  homi- 
nes  in  civitates  coierint,  in  promtu  est  responsio, 
securitatis  mutuae  atque  justitiae  tuendae  cau- 
sa  id  factum  esse.  Ita  enim  inter  summos  et  juris- 
consultos  et  philosophos  constat.  Nam  si  civitas 
non  esset,  de  omnibus  ad  vitam  necessariis  manu 
atque  armis  decertaretur ,  alter  aheri  vim  inferret, 
et  inferior  fortiori  succumberet.  Si  judicia  non 
essent,  ait  Hobbesius,  unus  homo  aUerum  devo- 
raret.  Nunc  autem  societate  civiH,  quae  appella- 
tur  civitas,  constituta,  ordine  htes  dirimuntur,  et 
quisque  a  laesionibus  aliorum  abstinere  et  suum 
cuique  tribuere  jure  cogitur.  Sic  Medi  sapienti 
consilio  Deiocen  regem  sibi  crearunt,  ut  justis  le- 
gibus  regerentur,  et  tuti  ab  injuriis  aliorum  pro 
se  quisque  operi  vacare  possent  ^^).  Hinc  C.  S. 
PuFENDORFius  ^  ®)  metMm  esse  statuit  causam  civi- 
tatum.     Hinc  Im.  Kantius  ^^)  docet,  pro  se  quem- 

17)  Herodotus  Lib.  1.  cap.  96,  97.  ,^0v  yccQ  Sri  xqoTt^ 
TOJ  TtaQEOVTL  %QEco^EV0L  dvvatoi  iaiJLev  oinhiv  xrlv  %co- 
qriv'  (pBQEj  6r7]6G)^£v  iq^iuiv  avtcSv  paGiXia'  %ai  ovtoa 
7}  ts  XcoQT]  EvvofA^cetaiy  ^al  avtol  itQog  SQya  tQE^tpo- 
^E&a,  ov8h  V7V  avo^LTjg  avdgatoi  iao^E&a.'^ 

18)  Jus  naturae  et  gentium  L.  VIL  c.  1.  §.7. 

19)  Metaphysische  Avfmgsgrunde  des  Rechts  Einl.  §.  C. 
und  2:  Theil  §.  43. 

que  ita  se  gerere  et  libero  suo  arbitrio  uti  debere, 
ut  ipsius  libertas  cum  omnium  aliorum  libertate 
communi  lege  stare  possit,  idque  postulare  natura- 
lem  rationem:  civitates  vero  condi,  ut  huic  legi 
rationis  satisfiat,  et  praecepta  juris  eveiitum  habe- 
ant.  In  eandem  sententiam  abit  A.  C.  Schloze- 
Rus  ^^)  monens,  eo  tantum  consilio  quemque  ho- 
minem  summo  imperanti  se  submittere,  ut  tanta  li- 
bertate,  quanta  salva  aliorum  libertate  possit,  tuto 
fruatur,  similis  ei,  qui  partem  lucri  sperati  praemii 
loco  aheri  cedat  pro  periculo  navigationis ,  quod 
ille  in  se  receperit,  Pari  modo  Thibautius  ^^)  in 
securitate  juris  naturalis  perfecti  (Sicherheit  des  na- 
tiirlichen  Zwangsrechts)  et  Politzius  ^^)  in  sum- 
mo  valore  juris  per  vim  legitimam  obtinendo,  finem 
civitatis  ponunt.  KLijBERUS,  magnus  ille  juris  pu- 
blici  in  Germania  professor  ^"^),  propriam  civitatis 
naturam  in  eo  consistere  censet,  ut  securi  ab  omni 
parte  homines  praestentur  (zu  allseitiger  Sicherheit)^ 
idque  non  male,  propterea  quod  etiam  ad  injurias 
exterorum  fortius  propulsandas  in  unum  cives  coe- 


20)  AUgemeines  Staatsrecht  (Gotting.  1793. j  pag.  94. 

21)  Juristische  Encyclopddie  (Altona  1797 J  §.  15.  u.  54. 

22)  Die  Staatswissenschaften  im  Lichte  unserer  Zeit  (Leipz. 
1827. j  th.  L  Staatsrecht  §.  3.  pag.  151.  ,,Der  Zweck 
des  Staates  ist  daher:  die  unbedingte  Herrschaft  des 
Mechts  unter  der  Bedingung  des  rechtlich  gestalteten  Zwan- 
ges  zu  verwirklichen.'* 

23)  Quem  ego,  quum  adhuc  Heidelbergae  doceret,  au- 
divi ,   in :    Staatsrecht  des  deutschen  Bunde6  ( Frankfurt 

1831.;  §.  1. 

unt.  Plura  denique  dabit  vir  illustris  C.  S.  Za- 
CHARiAE  iu  libris  de  repubiica  ^^). 

Quod  autem  a  quibusdam  salus  publica  omnis 
generis  atque  summum  bonum  in  universum  ad 
finem  civitatis  refertur,  id  quidem  in  tantum  verum 
est,  ut  recte  faciant,  qui  summa  potestate  recte  et 
modice  utantur  ad  salutem  omnium  augendam,  quo 
uberius  cives  fruantur  commodis,  quae,  ut  ait  Pu- 
fendorfius,  ex  hominibus  in  homines  provenire  apta^ 
sunt.  Sed  hic  usus  salutaris  supremae  potestatis 
nec  ultra  modum  proferendus  est  ^  ,  nec  ita  ne- 
cessario  pertinet  ad  materiam  civitatis,  ut  sine  eo 
civitas  esse  non  possit.  Quare  acute  et  naturae 
rei  convenienter  disserunt,  qui  hunc  finem  civitatis 
secundarium  tantummodo  appellant  (den  erwel- 
terten^  entfernten^  mittelharen  Staatszwech):  quo 
sensu  etiam  artes  et  morum  emendatio  ad  finem  civita- 
tis  referri  solent  ^  ^).    Sed  quemadmodum  is  solum- 


24)  Vierzig  Bucher  vom  Staate  Bd.  1.  pag.  214.  ff.  Stes 
Buch  Cap.  1.  :»Ber  Zweck  des  Staates  ist,  die  Herrschaft 
der  Gerechtigkeit  zu  grundeyi.'*  Cap.  2.  „Der  Zweck 
des  Staates  ist,  die  Herrschaft  des  Rechts gesetzes 

,  durch  dufsere  Macht  zu  grunden''  Cap.  3.  >,Bafs  der 
Zweck  der  Staaten  nicht  die  Wohlfahrt  der  Menschen 
iiberhaupt  sey." 

25j  Biejenige  Begliickungsgewalt,  welche  Alles  in  Vormund- 
schaft  zu  nehmen  trachtet,  ist  ausgeschlossen.  Klvber  a, 
a.  O.  not.  a. 

26)  PuFENDORFius  loc.  laud.  „Postquam  autem  ita  dispo- 
siti  fuere  homines,  ut  a  mutuis  laesionibus  securi  esse 
possent,  facile  consecutum  deinde  fuit,  ut  eo  uberius 
fruerentur  commodis,  quae  ex  hominibus  ui  homines  pro- 

modo  bene  docet,  qui  bene  distinguif,  ita  haec  quoque 
distinctio  constantissime  tenenda  est,  et  quoties  id  agi- 
tur,  ut  propria  civitatis  indoles  perspiciatur,  subsi- 
stendum  in  fine  primario,  qui  ipsi  proprius  est, 
nec  facile  excurrendum  in  aliaj  quae  etiamsi  non 
aliena  sint  a  civitate,  tamen  ab  ea  abesse  vel  etiam 
citra  eam  locum  habere  possunt  ^  ^). 

§•  7. 

Non  confundendam  esse  civitatem  cum  ecclesia, 

His  praemissis  facile  apparet,  ecclesiam  et  ci- 
vitatem,  quoniam  diversos  habent  fines  ^^),  non 
unum  idemque  esse,  neque  illam  solummodo  par- 
ticulam  hujus  efficere ,  sed  esse  aliquid  per  se 
spectandinii ,  quod,  licet  in  ipso  civitatis  territorio 
vitam  agat,  multosque  ejus  cives  recipiat,  et  ge- 
nerali  ipsius  lege  teneatur,  tamen  ad  instar  alia- 
rum  personarum  aliorumque  sodalitiorum  in  repu-. 


venire  apta  sunt  etc."  Politz  Staatswissenschaften  Th. 
I.  Staatsrecht  §.  4.  pag.  154.  Krug  Handb.  der  Phi- 
losophie.    Th.  11.  pag.  182.  ff. 

27)  Quo  jure  H.  Stephani  ( in  Weiss  Archiv  der  Kir- 
chenrechtswissenschaft  H.  I.  3.  pag.  92.)  asserere  potuerit, 
plurimos  rerum  publicarum  scriptores  inconditam  illam, 
ut  ipsi  quidem  videtur,  de  statu  juris  doctrinam  jam 
dereliquisse,  et  quo  fonte  id  hauserit,  difficile  est  in- 
telligere. 

28)  Adde  S.  PuFENDORFiUM  de  habitu  religionis  Christia- 
nae  §.  5.  „E  superioribus  quoque  colligitur,  propter  re- 
ligionem  civitates  non  esse  institutas,  seu  homines  non 
ideo  in  civiles  societates  coivisse,  ut  religionem  invenirent 
vel  eidera  vacarent." 


15 


blica  locum  habentium,  propria  \i  et  proprio  qua- 
si  spiritu  continetur. 

Multa  sunt,  quae  se  invicem  ament  et  attra- 
hant,  nec  tamen  ideo  in  idem  coeant,  veluti  duo 
rivi,  qui  ex  diversis  fontibus  orti  eadem  quidem 
vaile,  diversis  tamen  alveis,  in  eundem  locum  pro- 
fluentes,  manent  diversi,  licet  eundem  fere  cursum 
tenentes,  haud  procul  a  se  invicem  finem  attin- 
gant.  Haud  aliter  ecclesia  et  civitas  sunt  inter  se 
diversa,  quamquam  non  obstantia  nec  inter  se  pug- 
nantia  ^^). 

Ubi  pons  est,  non  opus  est  navigiis,  ratibus, 
lintribus  et  scaphis  ad  trajiciendum :"  et  quamquam 
navigia  quoque  ad  superandum  fretum  sunt  apta, 
et  ipsorum  ope  ad  adversum  litus  perveniri  potest, 
tamen  non  sunt  idem,  quod  pons.  Cui  eo  quidem 
praestant,  quod  ad  alias  quoque  litoris  partes,  ad 
alias  insulas  transitum  praebeant:  sed  ad  eum  ipsum 
locum,  qui  ponte  jungitur,  neque  tam  cito,  nec  tam 
commode,  nec  tam  tuto  navigantes  accedent,  quam 
qui  ponte  iituntur,  praesertim  si  litus  sit  arduum, 
praeruptum  et  inaccessibile.  Hinc  si  vel  maximas 
classes  instruxerit  civitas ,  quibus  cives  suos  in  portum 
aeternae  salutis  perducat,  tamen  ideo  nec  ipsam  ec- 


29)  Cujusmodi  est,  quod  Isidorus  Pelusiota,  monachus  Ae- 
gyptiacus,  saeculo  quinto  dixisse  fertur:  isqcoGvvtj  %ccl 
PaGiXua  slg  sv  oQmai  rikog,  xriv  rav  V7t7i%6(ov  6co- 
rriQLccv.  —  Et  nuperrime  incertus  auctor  (im  Vaterland 
Dec,  1834.  No.  97.  pag.  398.;:  Li  der  That  wirkt  die 
Kirche  fur  die  Zwecke  des  Staates,  aber  nicht  um  dem 
Staate  zu  nutzen^  niitzt  sie  ihm. 

clesiae  naturam  induet,  nec  superfluam  reddet  eam^ 
qua,  quoniam  in  id  ipsum  est  comparata, 
tutius  trajicitur. 

§.  8. 

Quod  multis  auctoritatibus  confirmatur, 

Haec  sententia  de  civitatis  et  ecclesiae  indole  di- 
versa  a  plurimis  iisque  spectatissimis  juris  naturalis, 
gentium  atque  civilis  auctoribus  miro  consensu  com- 
probata  est.     Testes  sunt  inter  alios  S.  de  Pufen- 

DORF  ^%   J.  H.  BOHMER  ^^),  G.  L.  BoHMER  G. 

A.  L.  ScHLozER  ^^),  G.  WiESE  ^^),  C.  G.  DE  Weber, 


30)  De  habitu  religionis  Christianae,  Praefat.  jjAliis  contra 
persuasum  fuit,  ecclesiam  cum  ipsa  civitate  plane  con- 
fundi  atque  uniri,  postquam  principes  juxta  civesque  no- 
mina  sua  Christo  dederunt,  sic  ut  istis  pari  jure  circa 
negotia  sacra,  quam  civilia  disponere  fas  sit.  Utrum- 
que  errorem  alius  error  sequitur  etc." 

31)  Jus  Eccles.  Protest.  T.  I.  Lib.  1.  Tit.  33.  §.  37.  „Hu- 
jusmodi  formae  tantum  cadunt  in  statum  civilem  et  rem- 
publicam,  qualis  conceptus  ab  ecclesia  debet  esse  ahenus, 
quae  non  rempublicam,  sed  societatem  aequalem  in 
republica  constituit." 

32)  In  Principiis  juris  canonici. 

33)  AUgem.  Staatsrecht  pag.  21.  y,I)ie  Rellgionddeen  gehen 
mr  den  Menscheny  nicht  den  Biirger  an."  pag.  70. 
ff.  ),In  der  allgemeinen  Gesellschaft  hdnnen  einzelne,  in 
gleichem  Strehen  nach  Menschengliick ,  entstehen.  —  So 
stiften  sie  eine  Religionsgesellschaft;  die  grojse  Ge- 
meinde  miifs  sie  nicht  niir  entstehen  lasseUy  si^e  mufs  sie 
sogar  schutzen.  Die  Ideen  und  Handlimgen  der  einzelnen 
Gilde  gehen  jener  nicht  weiter  an,  als  dajs  sie  niir  dem 

.  Burgervertrag  nicht  zuwider  seyn  durjen." 

34)  Handbuch  des  Kirchenrechts  Th.  1.  §.  11.  ff.  u.  §.  23. 

vir  juris  ecclesiastici  peritissimus  ^^),  C.  F.  EiCH- 
HORN  3^),  C.  S.  Zachariae  3^),  C,  H.  L.  Politz  ^% 
J.  L.  KLiiBER  ^^),  Ans.  de  Feuerbach  ^^)  et  Bi- 
CKELLHJS  ^  ^):  —  quos  omnes  non  modo  causae,  quam 
defendo,  firmandae,  sed  etiam  honoris  causa  nomino. 

§•9. 

Quid  si  omnes  cives  ejusdem  sint  religionis? 

Nec^  ad  rem  pertinet,  quod  in  quibusdam  terris 
ita  uniformis  est  rerum  Christianarum  conditio,  ut 


35)  Handbuch  des  im  Kbnigreich  Sachsen  geltenden  Kirchen- 
rechts  Th.  1.  §.  1. 

36)  Grundsdtze  des  Kirchenrechts  Th.  1.  pag.  456.  556. 

37)  Vierzig  Bucher  vom  Staate  Bd.  IV.  S^stes  B.  pag.  248. 
,,Man  kann  den  Unterschied  zwischen  dem  Systeme  des 
Jleligionszwanges  wid  dem  der  Religionsfr  eih  eit  in  der 
jetzt  uhlichen  Sprache  so  ausdrucken,  dafs  nach  dem  erste- 
ren  Systeme  Kirche  und  Staat,  Staat  und  Kirche  eins 
sind,  nach  dem  letzteren  aber  die  Kirche  vom  Staate  ge- 
sondert  ist.  Nach  dem  ersteren  Systeme  steht  der  Mensch 
nur  unter  einem  einzigen  Gesetze,  unter  dem  Gesetze  Got- 
tes  oder  unter  dem  des  Staates,  nach  dem  letzteren  Sy- 
steme  steht  er  sowohl  unter  dem  eineri  als  unter  dem  an- 
deren  Gesetze,  hat  die  Religion  ihr  besonderes  Gebiet, 
und  der  Staat  das  seinige.  Da  dem  Christenthume 
das  l  e  t  z  t  er  e  System  zum  Grunde  liegt,  so  etc^' 

38)  Staatswissenschaften  a.  a.  O.  §.  38.  39. 

39)  Staatsrecht  des  deutschew  Bundes  §.  506.  ff. 

40)  JSine  Idngst  entschiedene  Frage  ixber  die  obersten  Episco- 
palrechte  der  evangelischen  Kirche,  von  neuem  erbrtert  von 
JP'*  *  *.  Niirnberg. 

41)  Ueber  Kirchengewalt  und  deren  Ausubung,  nebst  einer  Ueber- 
sicht  der  neueren  darauf  bezuglichen  Schriften :  in  Schunk's 
Jahrb.  der  juristischen  Literatur  1828.  Bd.  8.  pag.  40.  ff. 

omnes  cives  una  eademque  sacra  amplectantur.  Nam 
quod  fortuito  quodam  eventu  accidit,  et  quovis  tem- 
poris  momento  novis  factis  intervenientibus  in  aliud 
mutari  potest,  immerito  adhibetur  ad  constituendam 
veritatem  perpetuam  et  ubivis  valituram.  Praeterea 
in  Saxonia  et  in  omni  Germania,  quod  sciam,  diversa 
obtinent  sacra,  quum  alii  Romano-Catholici,  alii  Pro- 
testantium  cultui  addicti  sint.  Postremo,  qui  non  plane 
hospites  sunt  in  jure,  probe  norint,  eundem  hominem 
plures  sustinere  personas,  et  pluribus  sodahtiis,  modo 
ne  inter  se  pugnent,  nomen  dare  posse.  Qui  conju- 
gem  duxit  et  hberos  sustulit,  et  niaritus  est  et  parens, 
nec  tamen  haec  sunt  ejusdem  et  dignitatis  et  officii. 
Pari  ratione  Hugo  Grotius,  quum  ageret  de  imperio 
et  sacerdotio:  „Neque  enim,  ait,  statim  sequitur,  quae 
diversa  sunt ,  ea  uni  atque  eidem  competere  non  posse. 
Potest  enim  idem  esse  et  cantor,  et  medicus,  neque 
tamen  aut  canendo  medebitur,  aut  medendo  canet"^^), 
Quare  iidem  poterunt  esse  et  cives  reipublicae  et  mem- 
bra  ecclesiae,  neque  tamen  obtemperando  legi  civili 
continuo  omnia  vota  ecclesiae  persolverint ,  ut  nihil  re- 
liquum  sit,  nec  haec  persolvendo  ea  omnia  perfece- 
rint,  quae  boni  civis  officium  postulat. 

§.  10. 

Quae  res  causam  dederint^  ut  illa  a  multis 
perperam  confundantur, 

Si  quaeras,  quid  causae  fuerit,  ut  civitas  et  ec- 
clesia  saepenumero,  in  scriptis  et  actis  publicis,  per 


42)  H.  Grotius  de  imperlo  summarum  potestatum  circa 
sacra.    (Lutet.  Paris.  1647.)  cap.  II.  pag.  25. 

eiTorem  confunderentur,  videtur  mihi  tribus  maxime 
ex  causis  id  factum  esse.  Ac  primum  quidem  odium 
hierarchiae,  deinde  speciosa  quaedam  simplicitas,  post- 
remo  idealismus  politicus,  potissimum  a  tramite  veri 
abduxerunt. 

Agamus  jam  de  singulis:  1)  Sacerdotium  medio 
aevo  summa  imis  miscuerat ,  atque  tantam  summae  po- 
testatis  partem  invaserat,  ut  immortalem  lauream  re- 
formatores  saeculi  decimi  sexti  sibi  pepererint,  cum 
discrimen  potestatis  ecclesiasticae  et  potestatis  gladii 
ostenderent,  illamque  „regna  mundi  transferre  et  ad- 
imere  imperatoribus  imperium"  non  amplius  pateren- 
tur  ^*^).  Ita  civitas  adversus  ecclesiam  in  libertatem 
revocata  est.  Postea  successu  temporis  de  eo  quae- 
stio  orta  est ,  an ,  si  ecclesiae  nihil  sit  imperii  in  civi- 
tatem,  huic  forsitan  aliquid  imperii  esse  possit  in  ec- 
clesiam.^  Inde  cogitari  coeptum  est  de  jure  summi 
imperii  circa  sacra,  quibus  verbis  saeculo  adhuc  XVII. 
nil  amplius  significabant,  quam  ea  omnia,  quae  summo 
imperanti  licita  essent  in  rebus  ecclesiasticis ,  necdum 
doctores  sat  accurate  distinguebant  inter  ea,  quae  illi 
tanquam  principi,  et  quae  tanquam  episcopo  esserit 
tribuenda  ^^).    Deinde  lapsu  saecuH  maxime  XVIII. 


43)  Canfessio  Augustana  P.  II.  art.  7.  de  potestate  eccle- 
siastica. 

44)  Ita  in  actis  publicis  illorum  temporum  saepissime  reperi, 
et  ita  verbi  gratia  in  responso  cancellarii  Brunsuicensis : 
voh  Einnchtung  des  juris  circa  sacra  (in  C.  Thomasii 
RecMshdndeln  Th.  II.  H.  11.),  et  in  Thomasii  ipsius  Diss. 
vindiciae  juris  majestatici  circa  sacra  Hal.  1699.,  illa  vox 
intelligenda  est.  Quare  perperam  est,  quod  quidam  di- 
stinguere  solent  inter  jus  circa  et  jus  in  sacra,  quasi  il- 

eo  perventum  est ,  ut  ambitus  utriusque  potestatis  circa 
sacra  limitibus  certioribus  circumscriberetur,  et  in  suas 
quaeque  partes  dispescerentur. 

Extiterunt  Imperatores  atque  Reges ,  qui ,  memo- 
res  sapientis  praecepti  imperatorum  Arcadii  et  Honorii 
in  1.  1.  C.  Theod.  de  relig^ione  (16.  11.):  „Quoties  de 
religione  agitur,  episcopos  convenit  judicare,  cete- 
ras  vero  causas  legibus  oportet  audiri"  ^^),  ecclesiam 
in  causis  ad  religionem  ipsam  non  spectantibus ,  v.  c 
divortii,  a  juris  dicundi  provincia  liberarent,  sicque 
inutili  quasi  pondere,  quod  rectum  ejus  incessum  im- 
pediret,  exonerarent. 

Haec  omnia  recte  atque  laudabiliter  instituta  cen- 
seo,  neque  si  quid  a  clericis  in  contrarium  ageretur, 
puto  ferendum  esse.  Sed  quemadmodiim  fieri  solet, 
ut  qui  ingenti  vi  aliquod  onus  summovere  conantur, 
repente  inclinato  eo  in  transversum  abripiantur,  et  qui 
abusus  cujusdam  pertaesi  medelam  afFerre  cupiunt,  in 
contrariam  partem  facile  delinquant,  ita  etiam  hierar- 
chiae  osores  impetum,  quem  in  sacerdotii  fastum  et 
arrogantiam  erant  facturi,  imprudenter  in  ipsam  ec- 


lud  ex  eo,  quod  principi  Don  liceat  intrare  in  interna 
ecclesiae,  descendat;  sed  potius  ita  distinguendum  est, 
ut  circa  sacra,  i.  e.  sacrorum  ratione  habita,  alia  jura 
competant  summo  imperanti,  alia  episcopo.  Illa  in  jure 
summo,  majestatico,  territoriali,  haec  in  jure  episcopali 
circa  sacra  sunt  posita. 
45)  Adde  Valentiniani  III.  Novellas  Tit.  35.  pr.:  Constat, 
episcopos  et  presbyteros  forum  legibus  non  habere,  nec 
de  aliis  causis,  secundum  Arcadii  et  Honorii  divalia  con- 
stituta,  quae  Theodosianum  corpus  osti.adit,  praeter  re- 
hgionem,  posse  cognoscere. 

desiam  convertunt,  sicque  plane  nullam  ecclesiam  esse, 
nisi  civitatem  ipsam,  confingunt. 

2)  Quod  autem  dixi  de  speciosa  simplicitate ,  sic 
accipi  velim,  in  omni  indagatione  veri  simplicitatem 
quidem  quam  maxime  sequendam,  neque  nodum  in 
scirpo  quaerendum  esse ,  saepenumero  vero  etiam  spe- 
ciem  simplicitatis  illius  fucatam  esse ,  et  pervertere 
cognitionem  veri,  siquidem  multi,  difFerentias  rerum 
haud  satis  lucide  perspicientes ,  ignorare  illas  quam  in 
expediendis  laqueis  et  tricis  quaestionis  subtilioris  in- 
genii  vires  consumere  malunt:  quod  nescio  an  expe- 
ditius  et  dulcius  sit ,  quam  rectius.  Sic  etiam  sunt, 
qui  tritissimo  iilo  certamine  de  eo,  utrum  ecclesia 
subsit  civitati ,  an  civitas  ecclesiae ,  ad  nauseam  usque 
agitati,  ense  nodum  dirimant,  dicentes  in  unum  omnia 
haec  conJfluere,  sicque  abjectis  armis  datisque  tergis 
campum  deserant. 
Denique 

3)  idealismum  politicum  dico,  si  qui  omnes 
ideas  perfecti  et  absoluti ,  quod  in  hac  vita  mortalium 
esse  potest,  ad  unam  quasi  metam  dirigunt,  et  in 
unum  focum  congerunt ,  quem  appellant  civitatem, 
sive  rempublicam,  quasi  praeter  eam  nil  amore,  stu- 
dio,  veneratione  mortalium  dignum  inveniri  possit. 
Magni  profecto  et  generosi  animi  est,  fovere  ejus- 
modi  ideas,  iisque  intentas  habere  vires  ad  praestan- 
tissima  quaeque  patranda.  Ideoque  probo  atque  col- 
laudo  virtutem  M.  Curtii ,  qui  pro  bono  publico ,  sive 
civitatem,  sive  rempublicam,  sive  populum,  sive  pa- 
triam  appelles,  semet  ipsum  vitamque  devovit.  Sed 
quemadmodum  illius  factum  nobilius  notabiliusque  fit 
60,  quod  ille  templa  deorum  immortalium  in- 

a 

tnens  et  manus  nunc  ad  coelum  nunc  ad  Deos  ma- 
nes  porrigens  (ut  narrat  T.  Livius  hist.  Lib.  7.  cap.  6.) 
in  profundum  se  immisit,  ita  dubium  non  est,  quin 
praeter  ea,  quae  hisce  in  terris  bona  atque  optabilia 
habentur,  utique  sit  aliquid  sanctius  et  sublimius,  ad 
quod  Dei  immortalis  et  meriti  Christi  grata  recorda- 
tione  mentes  mortalium  se  attoUunt;  nec  quicquam 
majestati  terrestris  imperii  decedere  putamus,  si  po^ 
namus,  cultum  divinum  habere  peculiarem  fontem, 
peculiarem  finem ,  et  rationes  a  rationibus  reipublicae 
proprie  sic  dictae  paulo  diversas. 

Possit  quis  et  quartam  causam  confusionis  illius 
adjicere,  quae  est  immodica  in  rebus  sacris  regnandi 
cupido,  ut,  civitatis  et  ecclesiae  differentia  sublata, 
qui  imperio  civili  sunt  instructi,  commode  illo  uti  pos~ 
sint  ad  res  sacras  pro  arbitrio  constituendas ,  mutan- 
das,  instruendas.  Sunt  enim,  qui  illud  memorabile 
dictum  imperatorum  Theodosii  II.  et  Valentiani  III. 
ad  Hormisdam:  „Decere  arbitramur  nostrum  impe- 
rium,  subditos  nostros  de  religione  commonefacere'"*^) 
tam  sancte  custodiant,  ut,  quid  credere  subditi  et  quo- 
modo  Deum  colere  debeant,  praescribere  summos  im- 
perantes  pro  hibitu  posse  arbitrentur.  Sed  de  his  in- 
fra  §.  15.  plura  dicendi  locus  erit. 

§.  11. 

Quae  jura  ecclesiae  et  civitati  erga  se  invicem 
sint  tribuenda: 
A,  ecclesiae  erga  civitatem, 

Quae  jura  ecclesiae  sint  in  civitatem ,  brevi  com- 
46)  L.  3.  C.  Just.  de  summa  trinitate  (1.  1.). 

prehendam  ita,  ut  dicam  omnia  jura,  quae  coliegii 
sunt  lege  aut  principis  auctoritate  recepti,  ecclesiae 
etiam  competere.  Ecclesia  enim  est  collegium ,  cor- 
pus  (Corporation)  in  civitate  receptum  ^^).  Sic  Mar- 
cianus  1.  1.  §.  1.  D.  de  collegiis  ait:  „Religionis  causa 
coire  non  prohibentur,  dum  tamen  per  hoc  non  fiat 
contra  Senatus  consultum,  quo  illicita  collegia  arcen- 
tur".  Idem  1.  3.  §.  1.  eod.:  „In  summa,  nisi  ex  Se- 
natusconsulti  auctoritate  vel  Caesaris  collegium  vel 
quodcunque  tale  corpus  coierit,  contra  Sctum  et  man- 
data  et  constitutiones  collegiuni  celebrat".  Jus  autem, 
quod  naturalis  ratio  ejusmodi  collegio  licito,  et  per 
consequentiam  ecclesiae  ipsi  tribuit, 

1)  primum  in  eo  positum  est,  ut  secundum  men- 
tem  et  placita  sodalium  suorum  possit  facere,  quae 
in  rebus  ad  finem  ejus  pertinentibus  ipsius  intersunt. 
Ita  Gajus  Jurisconsultus  I.  4.  eod.:  His  autem,  in- 
quit,  potestatem  facit  lex,  pactionem,  quam  velint, 
sibiferre,  dum  ne  quid  ex  publica  lege  corrumpant: 
sive ,  ut  Lex  Solonis  a  Gajo  commemorata  habet :  o  tl 
Hv  TOVTG)v  dtad^c^VTat  ^tQog  aXXT^Xovg^  %vqlov  eivai^ 
^av       aTCayoQ^v6ri  drji^to^La  ^Qa^^aTa, 

2)  Alterum  est,  ut  civitas  ecclesiam,  quatenus 
et  quamdiu  ipsis  legibus  et  institutis  civilibus  non  ad- 
versatur,  pariter  ac  subditos  reliquos,  tueatur,  juvet 
atque  ab  injuriis  improborum  sospitem  praestet. 


47)  Haec  ultima  verba  addo  propterea  quod,  quamdiu 
ejusmodi  collegium  receptum  sive  decreto  quodam  vel  ta- 
cita  auctoritate  summi  imperantis  admissum  non  est,  et 
naturali  et  civili  jure  difficile  est  definire,  qua  lance  ejus 
'  jura  ponderanda  sint. 

3* 


24 


§•  ;i2. 

B.    Quae  stnt  jura  civitatis  erga  ecclesiam, 
I.    Primum  genus. 

Quod  autem  attinet  ad  jura  civitatis  iii  ecclesiam, 
haec  gradus  quosdam  admittunt,  ut  in  causis  religio- 
nis  pro  re  nata  tria  genera  negotiorum  discerni  pos- 
'sint.     Enimvero  vel 

I.  ejusmodi  negotia  sunt,  in  quibus  civitas  suo 
jure  imperio  in  ecclesiam  utitur:  vel 

II.  sunt  ejusmodi,  quae  civitas  vicibus  et  quasi 
mandato  ecclesiae  administrat;  quod  tunc  locum 
capit,  quum  multitudo  eormn,  qui  eadem  sacra  se- 
quuntur,  in  eum  numerum  accreverit,  ut  ecclesia  se- 
met  ipsa  commode  regere  non  possit:  vel  denique  sunt 

III.  talia  negotia,  in  quibus  civitati  in  ecclesiam 
plane  nihil  potestatis  relinquendum  est. 

Jam 

I.  primum  genus  curam  salutis  publicae  uni- 
versae  in  rebus  ad  ecclesiam  spectantibus  comprehen- 
dit,  eoque  pertinet  jus  principis  circa  sacra,  quod  in 
scholis  Jurisconsultorum  proprie  sic  appellatur,  et 
tribus  maxime  in  rebus  cernitur: 

1)  jure  reformandi,  non  quidem  illo  in  refor- 
matione,  quam  nomen  indicare  videtur,  vim  suam  ex- 
serente,  sed  illo,  quod  principi  tribuit  potestatem, 
ecclesiam  nondum  intra  lines  territorii  receptam  reci- 
piendi,  vel  receptam  prohibendi  et  dimittendi.  Hac 
autem  in  re  cautissime  agendum,  neque  receptio  ali- 
ter  deneganda  aut  auctoritas  pro  aliqua  ecclesia  inter- 
posita  retractanda  est,  quam  si  contra  securitatem  pu- 
blicam,  vel  contra  bonos  mores,  vel  contra  reveren- 

tiam  summo  Numini  apud  omiies  g^entes  debitam  illa 
committat,  Nuila  enim  in  re  facilius  et  perniciosius 
erratur,  quam  in  judicio  de  rebus  divinis  ferendo: 
quumque  ii,  penes  quos  summa  rerum  est,  ipsi  sint 
homines  mortales,  omnino  et  ipsis  cavendum  est,  ne 
forte  cultum  Dei  verum  pro  superstitione ,  aut  relig^io- 
nem  rationi  consentaneam  pro  impietate  aspernentur. 

2)  Jus  principis  circa  sacra  complectitur  etiam 
jus  inspiciendi  in  sacra,  ut  avertantur  ea ,  quae  si 
modum  excesserint,  ad  supprimendam  ecclesiam  vi  ju- 
ris  reformandi  idoneam  causam  dare  possint.  Hoc  jus 
vulgo  ita  definitur,  ut  sit  jus  providendi,  ne  ab  ec- 
clesia  respublica  quid  detrimenti  capiat.  Sed  mihi 
justo  strictius  concepta  videtur  haec  definitio,  quoniam 
non  solum  ea,  quae  ipsum  statum  publicum  pertur- 
^  bant,  et  toti  rei  publica  e  nocent,  locum  faciunt  juri  su- 
premae  inspectionis,  sed  omnis  omnino  injuria,  iniquitas 
aut  perversitas,  qua  vel«  universis  vel  singulis  aliquid 
fit,  quod  alteri  ab  altero  fieri  non  oportet.  „Videant 
consules  ,  ne  quid  respublica  detrimenti  capiat":  ita 
decrevit  Senatus  Romanus,  quum  in  suimnum  discri- 
men  res  adducta  esset.  Ecclesiae  vero  frena  sunt  in- 
jicienda,  quoties  vel  leviores  turbulas  ciere,  vel  probris 
et  conviciis  in  alios  invehi ,  vel  ultra  modum  se  efferre, 
vel  vim  injustam  facere,  vel  ullo  modo  potestate  eccle- 
siastica  in  fraudem  civium  abuti  voluerit.  Quod  quan- 
quam  a  genuina  ecclesiae  natura  prorsus  alienum  sit, 
tamen  vitio  eorum,  qui  ipsi  praesunt  aut  inserviunt,  vel 
etiam^caeco  superstitiosae  et  effrenat^ie  multitudinis  im- 
petu  committi  potest,  saepe  etiam,  teste  historia,  com- 
missum  est. 

Denique  accedit 

3)  jus,  ut  barbare  dicunt,  advocatiae  in  ec- 
clesiam,  quoniam  non  solum  officium  incumbit  im- 
peranti,  ecclesiam  admissam  tuendi,  verum  etiam  po- 
testas  ei  concedenda  est,  ea  adhibendi,  quae  ad  auxi- 
lium  illi  ferendum  necessaria  sunt.  Nam  qui  ad  finem 
pervenire  vult,  velle  etiam  debet  ea,  quibus  perve- 
nitur.  Si  v.  c.  subsidia  ex  aerario  publico  suppeditan- 
tur  ad  sublevandam  ecclesiam  et  sumtus  cultus  divini 
parandos,  jure  suo  princeps  vel  quos  aerario  publico 
ille  praefecit,  rationes  exigunt  illius  pecuniae,  ut  appa- 
reat,  an  recte  impensa  sit.  Praeterea  in  universmn 
tenendum  est ,  non  modo  adversus  hostes  externos  ec- 
clesiam  ^sse  tuendam,  sed  saepe  etiam  ab  injuriis 
suorum,  qui  in  propria  ipsius  viscera^aeviunt,  defen- 
dendam,  eamque  defensionem,  si  res  liqueat  et  plu- 
rima  pars  consentiat,  recte  suscipi  a  civitate 

§.  13. 

11.  Alterum  genus. 
11.  A-lterum  genus  comprehendit  curam  re- 
rum  ecclesiasticarum  internam.  Quod  de  hoc  genere 
supra  diximus,  utique  cum  grano  salis  accipiendum  est. 
Quamdiu  enim  ecclesia  paucorum  numero  continetur, 
ut  immensa  aliorum  civium  multitudine  longe  supere- 
tur  et  quasi  absorbeatur,  nil  impedit,  qaominus  paucis 
suorum  electis ,  quorum  conventus  sjnodos  vocare  so- 
lent,  administrationem  rerum  suarum  demandet.  Post- 
quam  autem  doctrina  et  cultus  ejusdem  ita  increbuit, 
et  per  omnes  partes  reipublicae  se  divulgavit,  ut  jam 
pauci  tantummodo,  qui  alia  sacra  sequantur,  supersint, 
et  ecclesia  jam  mole  laboret  sua ,  non  amplius  consilii 
neque  rationis  est,  ejusmodi  forma  regiminis  eccle- 

siastici  uti,  sed  alio  moderamine  opus  est,  quo  omnia 
ordine  fiant  et  ecclesiae  negotia  utiliter  gerantnr  ^^), 
Et  quum  imperium  civile  ita  sit  comparatum,  ut  optime 
securitati  atque  saluti  omnium  consulat,  haec  res  argu- 
mento  est,  imperii  civilis  ope  atqne  auxilio  ecclesiae 
quoque  negotia  tutissime  atque  commodissime  admi- 
nistratum  iri.  Inde  necesse  est,  civitatem  partes  suas 
interponere,  et  non  solum  bonorum  atque  pecuniae 
ecclesiasticae,  sed  etiam  rerum  ad  disciplinam  sacram 
pertinentium  curam  gerere  ^^). 

Sed  ut  recte  haec  procedant,  duo  quam  maxime 
sunt  tenenda: 

1,  imperantem  illud  regimen  ecclesiae  non  per  se 
ipsum,  sed  per  magistratus  in  id  specialifer 
institutos,  exercere  debere,  qui 

a)  eidem  ecclesiae  sint  addicti,  cui  praesunt, 

b)  ad  id  expressis  verbis  obstringantur,  ut 
saluti  ejus  ecclesiae  pro  viribus  consulant,  et 
doctrinae  statutisque  ipsius  convenienter  agant, 
et 

c)  cum  theologis  ejusdem  fidei,  rerum  divi- 


48)  Quanquam  ad  consultandum  et  deliberandum  syn- 
odos  utilissime  adhiberij  maxime  si  de  doctrina  religionis,  de 
formulis  sacris  atque  cerimoniis  agatur,  nullo  modo  nega- 
verim.    Sed  ea  de  re  hujus  loci  non  est  disputare. 

49)  Quod  si  per  se  necessarium  est,  non  opus  erit,  potesta- 
tem  ecclesiasticam  principum  evangelicorum  a  mandato  ve r  o, 
ab  ecclesia  tempore  sacrorum  reformatorum  principibus  dato, 
ut  vulgo  fieri  solet,  repetere.  Certe  hoc  argumentum  vim 
suam  perditurum  est  cessantibus  causis,  quae  illi  mandato 
tum  temporis  originem  dederunt. 

narum  peritissiinis  atque  muneris  demandati 
sociis,  consilia  ineant, 
Deinde  tenendum  est 
2.  magistratum  politicum  minime  suo  jure,  sed 
qUasi  mandato  ecclesiae,  ut  qui  tutelam  ipsius 
in  se  receperit,  res  ejus  administrare. 
Audio  jam  voces  clamitantium  et  indigne  factum 
increpantium,  quod  ego  ecclesiam  tutelae  civitatis  sub- 
jecerim.     Sed  salva  res  est.     Neque  enim  heri,  ne- 
que  praeceptoris  5  nec  paedagogi  nec  ludi  magistri 
partes  hoc  modo  civitati  in  ecclesiam  deferuntur,  sed 
solummodo  tutoris,  qui  res  pupilli  ut  bonus  paterfa- 
milias  administrat,  in  jure  eum  defendit,  atque  cavet, 
ne  ille  per  imbeciliitatem  et  fervorem  aetatis  aut  rerum 
forensium  incuriam  labatur  sibique  ipsi  noceat.  Nec 
tanta  personarum  unitas  inter  utrumque  intercedit,  ut 
tutor  pro  pupillo  edere,  bibere,  spirare,  ambulare  et 
cogitare,  vel  ei,  quid  credere  aut  amare  debeat,  im- 
perare  possit,  sed  haec  omnia  pupillo,  ut  homini 
libero ,  salva  et  illibata  manent.    Neque  ecclesia  uUam 
dignitatis  jacturam  facit  eo ,  quod  tutelae  naturali  po- 
testatis  civilis  subjicitur,  dummodo  meminerimus,  pu- 
pillum  saepissime  vel  nobiliorem  esse  tutore,  sed  ab 
illo  destitutum  facile  indigna  pati,  temere  ferri  atque 
omnibus  ad  veram  dignitatem  sustinendam  necessariis 
egere:  quod  factum  scimus  ecclesiae,  quam  respu- 
blica  non  curat,  in  America  septentrionali. 

§14. 

C  0  n  t  i  n  u  a  t  i  o. 

Quum  autem  jus  episcopale,  inspectionem  atque 
administrationem  ecclesiasticam  hoc  modo  ad  civitatem 

retulerim,  probe  qmdem  scio,  a  statutis  ecclesiae  Ro~ 
mano  Catholicae,  cui  omnia  alia  magis  placent,  me 
longe  discedere.  Quod  hoc  loco  eo  minus  silentio 
praetereundum  censui,  quo  diligentius  in  superioribus 
hujus  disputationis  capitibus  curavi,  ut  verba  mea  in 
universas  Christianorum  ecclesias  pariter  quadrarent, 
idque  in  sequentibus  aeque  facturus  sum.  Sed  ubique 
naturalem  rationem  ducem  secutus,  quae  privilegia- 
tum  ordinem  clericorum,  imperio  ecclesiastico  quasi 
coelitus  ornatum  atque  instructum,  non  agnoscit,  in 
praesentibus  veritate  ipsa  urgente  in  eam  partem  se- 
cessum  feci,  quam  Protestantium  schola  sibi  occupavit. 

§.  15. 

III.  Tertium  genus  causarum. 

Restat  ut 

111. 5  de  iis  videamus,  quae  ab  omni  potestate 
politica  sunt  exemta.  Cujusmodi  sunt  omnia,  quae 
conscientiam  et  internam  veri  cognitionem  tangunt 
( Gewissenssachen)  ^  vel,  ut  apertius  loquar,  dogmata 
de  Deo,  de  Christo  et  de  reliquis  doctrinae  sacrae  ca- 
pitibus,  modus  Deum  colendi,  et  ritus  sacri  ^^). 

In  his  summo  imperanti  neque  per  se  neque  per 
magistratus  ecclesiasticos  uUum  jubendi  aut  cogendi 
jus  est.  Imo  neque  in  fundamentis  doctrinae  neque  m 
adiaphoris  quicquam  mutare  vel  mutatum  in  veterem 
statum  reducere  potest ,  nisi  omnibus  vel  saltem  longe 
plurimis  ecclesiae  membris  consentientibus ;  qui  con- 


50)  Modo  —  id  enim  per  se  patet  —  sint  innoxii.  Nam 
si  qui  forte  sanguine  humano  immolare  vel  sacra  incasta 
celebrare  voluerint,  haec  secundum  ea,  quae  supra  §.  12. 
sub  1.  2.  et  3.  diximus,  non  erunt  toleranda. 

sensus  miiltis  ex  rebus ,  quae  antea  diligentissime  sunt 
ponderanclae ,  intelligitur ;  et  si  tali  consensu  admini- 
culante  mutatio  fiat ,  licet  paucissimi  dissentiant ,  tamen 
et  hi  paucissimi,  ut  placitis  plurimorum  obtemperent, 
non  vi  adigi  debent,  sed  condonandum  eis  est,  ut  an- 
tiqua  probent,  et  suos  ritus,  suam  doctrinam  servenf, 
donec  comiter  monendo ,  docendo ,  suadendo ,  in  alia 
adducantur  ^^). 

Haec  sunt  jura  vere  collegialia  ecclesiae,  in 
quibus  vera  illa  et  intemerata  libertas  religionis  quam 
maxime  cernitur.  Hinc  jus  liturgicum  principi 
absque  consensu  ecclesiae  nullo  pacto  competit  ^^). 

§.  16. 

Quaenam  doctrina  magis  expediat? 

Ex  his,  quae  proxime  diximus,  apparet,  civita- 
tem  et  ecclesiam ,  licet  multis  modis  inter  se  conjuncta, 
tamen  diversa  inter  se  esse.  Sed  cum  hucusque  de  eo 
tantum  disseruimus,  quid  hac  in  re  veritati  et  juris 
principiis  conveniat,  haud  alienum  erit,  pragmatico- 


51)  Excipiendae  sunt  modo  dissensiones  inter  eos  obortae, 
qui  unum  coetum  faciunt,  et  uno  eodemque  templo  con- 
veniunt.  In  his  enim,  si  v.  c.  alii  novis  et  emendatis, 
alii  antiquitus  receptis  canticis  et  hymnis  uti  velint,  plu- 
rima  vota  valent,  propterea  quod  uno  eodemque  loco  et 
tempore  diversis  uti  plane  non  possunt.  Ita  sapientissime 
cautum  est  in  Saxonia  Regia.  C.  G.  v,  Weber  Kirchen- 
recht  Th.  11.  Abth  I.  p.  72  —  74. 

52)  cf.  Ueber  das  liturgische  Recht  der  evangel.  Landesfur- 
sten,  in  der  Allgem.  Kirchenzeit.  1826.  no.  13.  C.  C. 
ScHMiDT  Diss.  de  jure  liturgico  principis  evangelici.  Lips. 
1826.  4. 

rum  more  etiam  inquirere,  quid  magis  expediat,  quid 
utilius  atque  consilio  de  optuma  reipublicae  conditione 
accommodatius  sit.  Faciamus  igitur,  argumentis  ad- 
versariorum  tantum  inesse,  ut  haud  plane  reprobari 
debeant.  Tamen  hoc  nobis  persuasum  habemus,  do- 
ctrinam  illorum  longe  difficiliorem  esse  intellectu,  quani 
ut  ab  hominibus  nostri  aevi  satis  perspici  atque  in  usum 
vitae  sapienter  converti  queat.  Forsitan  post  secula, 
cum  orbes  solis  per  astra  zodiaci  centies  et  amplius 
circumacti  fuerint,  i^t  aequinoctia  per  aliquot  gradus 
in  interiora  aquarii  atque  leonis  recesserint,  tantum 
sapient  hominum  ingenia,  ut  etiam  implicitam  illam 
doctrinam  de  absoluta  civitatis  atque  ecclesiae  unitate 
assequantur.  Tum  scilicet  absque  periculo,  aut,  si 
malis ,  absque  summo  generis  humani  detrimento  e 
tectis  proclamare  licebit,  ecclesiam  nil  esse  nisi  insti- 
tutum  civile,  atque  religionis  exercitium  in  catalogum 
rerum  utilitatis  publicae  gratia  adinventarum  pariter 
referendum,  ac  tribunalia,  scholas  niedicorum,  arti-  ^ 
ficum  ,  palaestras ,  exercitus ,  commercia ,  agrorum 
culturam.  Nos  quidem  non  ita  creduli  sumus,  ut  hoc 
speremus.  Sed  ut  largiamur  illis  hanc  spem,  veremur 
tamen,  ne  nunc,  quae  est  seculi  indoles,  non  modo 
indocti  et  inculti,  sed  adeo  eorum  plurimi,  qui  ultra 
vulgus  sapere  sibi  videntur,  quum  ad  ista  castra  se 
contulerint,  tam  ineptos  exinde  latuii  sint  fructus,  ut 
novam  sapientiam  priscae  pietatis  jactura  mercentur. 
Quum  enim  dignitatem  reipublicae  velint  extollere,  ec- 
clesiae  finem  atque  dignitatem  ei  vindicando,  facient 
id  quidem,  sed  inverso  ordine,  ita  ut  deprimant  cul- 
tum  deorum  inter  res  vulgares ,  et  detrahant  ecclesiae 
tantum  dignitatis,  quantum  illi  adjecerint.    Sacra  pro- 

fanis,  divina  humanis  miscebunt,  et  templum  atque 
curiam,  sacramenta  atque  opificia,  aram,  qua  Deo 
vota  fiunt  atque  mensam ,  qua  publica  vectigalia  reci- 
piuntur,  ejusdem  farinae  habebunt.  Tantum  abest, 
ut  nostri  homines  ejusmodi  absolutam  et  puram  civita- 
tis  imaginem,  quae  ad  coelum  usque  assurgat,  mente 
sua  concipere  possint,  ut  potius  imagini  ecclesiae  omnia 
ea  sint  adspersuri,  quae  in  rebus  ad  neg-otia  ci\ilia 
pertinentibus  odio  habent.  Ecclesiam  a  relig^ione  di- 
scernere  ignari ,  huic  non  amplius  concedent  sanctita- 
tem,  quae  illi  denegata  erit.  In  summo  vitae  discri- 
mine,  in  aerumnis,  in  luctu,  cui  nihil  solatii  neque 
praesidii  reliquum  est,  nisi  in  spe  vitae  aeternae  atque 
fiducia  gratiae  divinae,  redibunt  quidem  ad  lucem  af- 
fulgentem  etiam  iis ,  quibus  nuUa  amplius  in  rebus  hu- 
manis  conditio,  neque  in  civitate  statio  rehcta  est.  Sed 
illud  solatium,  haec  lux  ab  iila  doctrina  long-e  aliena 
sunt.  Pietas  enim  in  Deum  proprias  agit  radices  et 
suo  eget  solo ,  quo  deficiente  nec  ulla  ars  politica  sub- 
stratis  suis  efficere  poterit,  ut  illa  laete  salubriterque 
progenninet  ^^). 

Non  me  fugit,  multos  in  ea  esse  sententia,  ut 
quae  reverentiae  rebus  sacris  habendae  sensim  sen- 
simque  in  animis  hominum  detrahantur,  institutione 
idonea  puerorum  atque  puellarum  in  scholis  compen- 
sari  posse  sibi  persuadeant.  Est  decus  atque  laus  se- 
culi  nostri ,  patrocinari  institutioni  publicae ,  et  si  quid 
est,  quod  Deo  optuno  maximo  placere  possit,  hoc 


53)  Das  Vdlk  wuss  aufhoren,  Religion  zu  haben,  wenn  ihm 
die  Quellen  der  Pietdt  verschlossen  werden.  v.  Ammon 
Fortbildung  des  Christenth.  zur  Weltreligion  Th.  L  p.  17. 

puto  esse  studmm,  teneros  juventutis  animos  sedulo 
erudiendi,  emendandi,  atque  praeceptis  utilibus  ad 
laudabilia  quaeque  excitandi.  Verum  enim  vero  reli- 
g\o  non  addiscitur,  sed  est  sensus  in  intimis  quasi  me- 
dullis  haerens  atque  reconditus ,  qui  nisi  saepe  et  ite- 
rato  piis  adhortationibus  ^  precationibus ,  verbo  divino 
atque  cuUu  divino  alatur,  reficiatur  atque  confirmetur, 
facile  paulatim  absumitur  et  quasi  exarescit  ^^).  Sic 
homines  eruditissimi  atque  politissimi  haud  raro  sunt 
improbi ,  quoniam  Dei  immemores  delabuntur  in  pra- 
vas  cupiditates,  neque  remedium  improbitatis ,  quod 
est  in  ipsa  religione,  in  promtu  habent.  Hinc  insti- 
tutio  scholastica,  si  recte  se  habeat,  fundamenta  qui- 
dem  jacit  animi  pii ,  morum  proborum  vitaeque  legi- 
bus  consentaneae ;  sed  ut  haec  maneant  atque  perdu- 
rent  adulta  quoque  et  provectiore  aetate,  reiigione 
opus  est,  quam  tuetur,  alit,  servat  ecclesia.  Quo 
efficitur,  ut  ecclesia  ne  momento  quidem  inferior  aut 
minus  necessaria  sit,  quam  ^choJa.  Tavta  6el  JtOLrj^ac, 
^ciTCHva  ov%  dcptevac, 

§■  17. 

Consectarium, 

Quum  multa  sint,  quae  ex  supra  dictis  deduci  pos- 
sint,  nos  tamen,  ne  longiores  simus,  paucis  absolva- 
mus,  et  unum  tantummodo,  hisce  temporibus  quam 
maxime  quaeri  solitum,  commemoremus :  IVe  scilicet 
ea,  quae  universitatis  ecclesiasticae  nomine  sunt  agenda, 
utique  per  eosdem,  qui  negotiis  universitatis  civilibus 


54)  Cf.  quae  hac  de  re  praeclare  dicta  leguntur  in  Standen 
der  Andacht  Bd.  7.  Abh.  1.;  des  gbttlichen  Wortes  Macht. 

praesunt  operamque  navant,  sed  per  peculiares  acto- 
res,  in  hunc  finem  specialiter  constitutos,  agantur. 
Etiamsi  forte  acciderit ,  ut  oppidi  aut  pagi  cives  omnes 
uni  eidemque  ecclesiae  sint  addicti ,  hoc  tamen  non  eo 
faciet,  ut,  qui  reliqua  curent,  necessario  et  ecclesiae 
negotia  gerere  debeant.  Multi  enim  sunt ,  qui  ad  haec 
propensi  paratique,  illorum  suscipiendorum  excusatio- 
nem  quaerant,  non  quidem  contemtu  rei  publicae ,  sed 
invidiam,  laborem,  difficultates  rerum  municipalium, 
et  curas  aerarias,  tributarias,  excubitorias ,  quaestua- 
rias  et  quae  sunt  similia,  timentes.  Praeterea  muUi 
sunt  hisce  gerendis  aptissimi,  illis  vero  procurandis 
parum  idonei,  vel  contra  ^^).  Accedit,  quod  si  ad 
unam  ecclesiam  plura  oppida  vel  pagi  pertineant,  vel 
si  ejusdem  oppidi  vel  pagi  incolae  in  rebus  divinis  di- 
versa  sequantur,  fieri  plane  non  potest,  ut  iidem  et 
municipii  et  ecclesiae  nomine  agant,  sed  illo  casu  ne- 
sesse  est  adjungi  legatos  exterorum,  hoc  autem  casu 
plures  in  eodem  loco  existunt  coitiones  religiosae,  qua- 
rum  suos  quaeque  procnratores  suosque  evocatos  habet, 
qui  videant,  ne  quid  adversus  legem  atque  utilitatem 
ecclesiae  committatur.  Quare  bene  et  ad  rem  accom- 
modate  factum  est ,  ut  in  lege  de  ordinanda  re  munici- 
pali  in  regno  Saxonico  die  2.  Febr.  1832  lata  §. 


55)  Confer,  quae  hac  de  re  in  comitiis  Saxoniae  tributis, 
quae  secundara  cameram  vocant,  anno  1834,  quum  de 
§.  72.  et  73.  legis  ad  rem  scholasticam  spectantis  ageretur, 
et  Summus  rei  ecclesiasticae  atque  institutionis  publicae  Prae- 
sul,  et  orator  ordinis  agrestis,  Zschische,  vir  et  probissi- 
mus  et  veritatis  studiosissimus,  non  minus  acute  quam  pe- 
rite  disputarunt.  (Landtagsmitiheil.  als  aiisserord.  Beyl.  d, 
Leipz.  Zeit  V.  1834.  no.  486  —  487.  p.  5336—5338.) 

275  —  277.  junct.  §.  216.  admmistratio  bononim  ad 
ecclesias  pertinentium  delegatis  peculiaribus ,  partim 
ex  decurionum  ordine  partim  ex  tribunorum  municipa- 
lium  numero  eligendis  demandaretur ,  adhibitis  exteris 
ecclesiae  sociis  et  exclusis  ejusdem  oppidi  civibus  alie- 
nae  fidei  addictis.  Haud  secus  nlutatis ,  quae  pro  di- 
versitate  status  urbani  atque  rustici  mutanda  videbun- 
tur,  etiam  in  ordinandis  rebus  universitatum  rustica- 
rum  necesse  erit ,  eos ,  qui  curam  rerum  ecclesiastica- 
rum  suscipiant,  a  curatoribus  universitatum  communi- 
bus  discerni,  licet  nil  impediat,  quo  minus  iidem,  si 
sint  idpnei,  ad  utrumque  negotium  deligantur. 


Corollarium, 

Expungenda  est  opinio  existimantium ,  templa ,  al- 
taria,  vasa  sacra,  agros,  saltus  aliaque  bona  eccle- 
siastica  ita  esse  in  patrimonio  universitatis ,  ut  si  haec 
in  plures  partes  dissolvatur,  illorum  quoque  divisio  fa- 
cienda  sit.  Mihi  omnia  alia  magis  placent.  Etenim 
quae  Dei  colendi  causa  instituta  sunt ,  non  unice  in  fa- 
vorem  quorundam  hominum,  ut  his  quasi  per  aes  et 
libram  mancipentur,  sed  ea  de  causa  instituta  sunt,  ut 
ahquo  in  loco  Deus  colatur.  Quare  antiquitus  re- 
ceptum  est,  ut  non  modo  coUegia,  sodalitia  et  civita- 
tes ,  sed  etiam  pia  corpora ,  et  omnium  maxime  eccle- 
siae ,  personae  moralis  jure  gauderent  ^  ^),  Dominium 
igitur  rerum  ecclesiasticarum  est  penes  ecclesiam ,  tan- 
quam  piam  causam,  non  autem  penes  cives,  qui  tan- 

tiiin  utuntur  iis  ad  opus  sacrum  ex  fide,  quam  ipsi  pro- 
fitentur,  faciendum.  Alioquin  illud  quoque  dici  posset, 
si  cives  relictis  penatibus  plane  exire  e  civitate  volue- 
rint,  communi  dividundo  judicio  facto  suam  quemque 
partem  rerum  illarum  ferre  debere.  Quod  plus  quam 
absurdum  esset.  DifFerunt  enim  piae  causae  a  rebus 
pariter  atque  ab  hominibus ,  quorum  beneficio  institu- 
tae  sunt.  Quod  etiam  experientia  docet.  Sunt  enim 
templa,  quibus  nulla  certa  paroecia  assignata  est  (ut- 
puta  templum  beatae  Sophiae  in  urbe  Dresda,  atque 
templum  cathedrale  Misnense) ,  et  tamen  conservantur, 
ut,  quisquis  fidelium  voluerit  ,  ibi  Deum  adorare  possit. 
Sunt  etiam  sacella ,  oratoria ,  capellae ,  —  apud  gen- 
tiles  fana  atque  delubra  audiebant  —  hunc  in  finem 
pio  animo  dicata,  ut  advenarum  et  peregrinantium  quis- 
que  vel  in  itinere  reperiat  locum  sacratum ,  quo  Deum 
invocare  atque  animum  curis  exagitatum  coelesti  solatio 
reficere  queat.  Quos  priscae  atque  devotioris  gentis  ^ 
mortalium  venerabiles  reliquias  haud  despiciendas  cen- 
seo ,  non  quasi  is  ego  sim ,  qui  in  devotione  nimja  atque 
superstitiosa  salutem  generis  humani  quaeram,  sed  ne 
serpat  atque  juvetur  opinio  multo  pejor,  instrumenta 
pietatis  esse  in  commercio ,  et  templa  hominibus  mor- 
tafibus,  non  Deo  ipsi,  esse  sacra. 

